Skok wag by petrolpompe | Maroela Media
Só sê die Automobiel Assosiasie van Suid-Afrika (AA) op grond van die ongeouditeerde brandstofprysdata vir Februarie wat deur die Sentrale Energiefonds uitgereik is.
Die AA sê petrol sal na verwagting met 73c per liter styg, terwyl diesel met 92c per liter sal styg. Paraffien sal 74c duurder kos.
“Die rand-dollar wisselkoers het effens in Suid-Afrika se guns gewerk in Februarie en sal motoriste tot sowat 9c per liter spaar. Dié verligting is egter vertrap deur die aansienlike styging in brandstofpryse ná die plato van Januarie.”
Die brandstofheffings en koolstofheffing wat onderskeidelik in April en in Junie in werking sal tree, maak die prentjie vir motoriste nog donkerder.
“In die medium termyn verwag ons dat die wêreldvoorraad effens hoër sal wees as die aanvraag te midde van die VSA se indrukwekkende vordering met sy binnelandse olieproduksie. Die brandstofpryse bly egter vatbaar vir geopolitiese skokke en ons kan nie die moontlikheid van nog stygings in die eerste helfte van 2019 uitsluit nie,” het die AA gesê.
Dit is mos amper vakansie….
Ons sal ons ryery baie deeglik moet beplan. As jy na punt B ry sorg dat jy als doen wat by punt B te doen is, sodat jy nie weer more soontoe hoef te ry nie.
Vorm saamrykubs. In die 70’s het dit goed gewerk.
Alles te danke aan eskom regtig en dis amper vakansie ook.
Daar wag n skok op die winkels want mense sal nie kan ry om hulle skuld te betaal nie
Dit is n skande en ek hoop die voertuig eienaars wys hulle misnoë waneer hulle in Mei gaan stem.